[pic] | EUROOPAN YHTEISÖJEN KOMISSIO |

Bryssel 24.11.2006

KOM(2006) 719 lopullinen

Ehdotus

NEUVOSTON ASETUS

Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta annetun asetuksen (EY) N:o 1083/2006 liitteen III muuttamisesta

(komission esittämä)

Ehdotuksen perustelut ja tavoitteet

Bulgarian ja Romanian odotetaan liittyvän Euroopan unioniin 1. tammikuuta 2007, minkä vuoksi koheesiopolitiikkaa koskevaa EU:n lainsäädäntöä ja erityisesti Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11. heinäkuuta 2006 annettua asetusta (EY) N:o 1083/2006[1] olisi mukautettava, jotta varmistetaan sen koskevan Bulgarian tasavaltaa ja Romaniaa siitä päivästä, jona ne liittyvät Euroopan unioniin.

On laadittu ehdotus asetukseksi, jolla korvataan osarahoitukseen sovellettavia enimmäismääriä koskeva asetuksen (EY) N:o 1083/2006 liite III. Romania ja Bulgaria sisällytetään muutetussa liitteessä III olevan taulukon ensimmäiselle riville niiden maiden joukkoon, jotka ovat oikeutettuja saamaan suurimman rahoitusosuuden Euroopan aluekehitysrahastosta, Euroopan sosiaalirahastosta ja koheesiorahastosta.

Yleinen tausta

Bulgarian tasavallan ja Romanian liittymisestä Euroopan unioniin tehdyn sopimuksen 4 artiklan 3 kohdan mukaisesti unionin toimielimet voivat ennen liittymistä tehdä mukautuksia niihin toimielinten säädöksiin, joita on liittymisen vuoksi mukautettava.

Voimassa olevat aiemmat säännökset

Ehdotuksella muutetaan Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11. heinäkuuta 2006 annettua asetusta (EY) N:o 1083/2006.

Johdonmukaisuus suhteessa unionin muuhun politiikkaan ja muihin tavoitteisiin

Ehdotuksella tehdään teknisiä mukautuksia voimassa olevaan yhteisön lainsäädäntöön ottaen huomioon EU:n sitoutuminen Bulgarian ja Romanian jäsenyyteen.

2. Kuulemiset ja vaikutusten arviointi

Intressitahojen kuuleminen

Intressitahojen kuulemista ei katsottu tarpeelliseksi.

Asiantuntijatiedon käyttö

Ulkopuolisia asiantuntijoita ei tarvittu.

Vaikutusten arviointi

Vaikutusten arviointia ei toteutettu.

3. Ehdotukseen liittyvät oikeudelliset näkökohdat

Ehdotetun toimen lyhyt kuvaus

Ehdotetulla asetuksella korvataan osarahoitukseen sovellettavia enimmäismääriä koskeva asetuksen (EY) N:o 1083/2006 liite III, jotta Romania ja Bulgaria voidaan lisätä niiden maiden joukkoon, jotka ovat oikeutettuja saamaan osarahoitusta Euroopan aluekehitysrahastosta, Euroopan sosiaalirahastosta ja koheesiorahastosta

Oikeusperusta

Oikeusperustana on Bulgarian tasavallan ja Romanian liittymissopimus[2] ja erityisesti sen 4 artiklan 3 kohta. Toisena oikeusperustana on Bulgarian tasavallan ja Romanian liittymistä koskeva asiakirja[3] ja erityisesti sen 56 artikla.

Toissijaisuusperiaate

Toissijaisuusperiaatteen soveltamiseen liittyvät näkökohdat on jo otettu huomioon alun perin annetussa asetuksessa (EY) N:o 1083/2006. Tästä ehdotuksesta ei aiheudu muita seurauksia toissijaisuusperiaatteen soveltamiselle.

Suhteellisuusperiaate

Suhteellisuusperiaatteen soveltamiseen liittyvät näkökohdat on jo otettu huomioon alun perin annetussa asetuksessa (EY) N:o 1083/2006. Tästä ehdotuksesta ei aiheudu muita seurauksia suhteellisuusperiaatteen soveltamiselle.

Sääntelytavan valinta

Ehdotettu säädöslaji: ehdotuksella korvataan olemassa oleva asetus, mistä syystä myös ehdotus tehdään asetuksena.

4. TALOUSARVIOVAIKUTUKSET

Ehdotuksella ei ole vaikutusta talousarvioon, koska asetuksen (EY) N:o 1083/2006 liitteessä I esitetty maksusitoumusmäärärahojen vuotuinen jakautuminen sisältää jo rahoitusnäkymien mukaisesti Romanialle ja Bulgarialle tarkoitetut määrärahat.

Ehdotus

NEUVOSTON ASETUS

Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta annetun asetuksen (EY) N:o 1083/2006 liitteen III muuttamisesta

EUROOPAN UNIONIN NEUVOSTO, joka

ottaa huomioon Bulgarian ja Romanian liittymissopimuksen[4] ja erityisesti sen 4 artiklan 3 kohdan,

ottaa huomioon Bulgarian ja Romanian liittymistä koskevan asiakirjan[5] ja erityisesti sen 56 artiklan,

ottaa huomioon komission ehdotuksen

sekä katsoo seuraavaa:

(1) Liittymistä koskevan asiakirjan 56 artiklassa määrätään, että jos säädökset pysyvät voimassa 1 päivän tammikuuta 2007 jälkeen ja jos niitä on mukautettava liittymisen johdosta ja jos tarvittavista mukautuksista ei ole määrätty liittymistä koskevassa asiakirjassa tai sen liitteissä, tätä varten tarvittavat säädökset antaa neuvosto, ellei komissio ole antanut alkuperäistä säädöstä.

(2) Neuvoston asetuksessa (EY) N:o 1083/2006[6] määritellään yleiset säännöt, joita sovelletaan Euroopan aluekehitysrahaston, Euroopan sosiaalirahaston ja koheesiorahaston tukeen ja niiden tavoitteisiin. Sen 53 artiklan mukaan kyseisen asetuksen liitteessä III vahvistetaan osarahoituksen enimmäismäärät toimenpideohjelmissa jäsenvaltioittain ja tavoitteittain objektiivisten perusteiden pohjalta. Asetuksen (EY) N:o 1083/2006 liitettä III olisi mukautettava, jotta otettaisiin huomioon Bulgarian ja Romanian liittyminen Euroopan unioniin.

(3) On tarpeen varmistaa, että rakenne- ja koheesiorahastoja koskevaan lainsäädäntöön tehtävät mahdolliset tekniset mukautukset toteutetaan mahdollisimman pian, jotta Bulgaria ja Romania voisivat esittää ohjelma-asiakirjoja siitä päivästä alkaen, jona ne liittyvät Euroopan unioniin.

(4) Sen vuoksi asetusta (EY) N:o 1083/2006 olisi muutettava,

.

ON ANTANUT TÄMÄN ASETUKSEN:

1 artikla

Korvataan asetuksen (EY) N:o 1083/2006 liite III tämän asetuksen liitteellä.

2 artikla

Tämä asetus tulee voimaan Bulgarian ja Romanian liittymissopimuksen voimaantulopäivänä edellyttäen, että liittymissopimus tulee voimaan.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

LIITE

”LIITE III

Osarahoitukseen sovellettavat enimmäismäärät

(53 artiklassa tarkoitetut)

Perusteet | Jäsenvaltiot | EAKR ja ESR Tukikelpoisten menojen prosenttimäärä | Koheesiorahasto Tukikelpoisten menojen prosenttimäärä |

1) Jäsenvaltiot, joiden keskimääräinen asukaskohtainen BKT vuosina 2001–2003 oli alle 85 prosenttia EU-25:n keskiarvosta kyseisenä jaksona. | Bulgaria, Tšekin tasavalta, Viro, Kreikka, Kypros, Latvia, Liettua, Unkari, Malta, Puola, Portugali, Romania, Slovenia ja Slovakia | 85 % lähentymistavoitteen sekä alueellinen kilpailukyky ja työllisyys -tavoitteen osalta | 85 % |

2) Muut kuin 1 kohdassa tarkoitetut jäsenvaltiot, jotka voivat saada siirtymäkauden tukea koheesiorahastosta 1 päivästä tammikuuta 2007. | Espanja | 80 % lähentymistavoitteen ja phasing in -alueilla alueellinen kilpailukyky ja työllisyys -tavoitteen osalta 50 % alueellinen kilpailukyky ja työllisyys -tavoitteen osalta muilla kuin phasing in -alueilla | 85 % |

3) Muut kuin 1 ja 2 kohdassa tarkoitetut jäsenvaltiot. | Belgia, Tanska, Saksa, Ranska, Irlanti, Italia, Luxemburg, Alankomaat, Itävalta, Suomi, Ruotsi ja Yhdistynyt kuningaskunta | 75 % lähentymistavoitteen osalta | - |

4) Muut kuin 1 ja 2 kohdassa tarkoitetut jäsenvaltiot. | Belgia, Tanska, Saksa, Ranska, Irlanti, Italia, Luxemburg, Alankomaat, Itävalta, Suomi, Ruotsi ja Yhdistynyt kuningaskunta | 50 % alueellinen kilpailukyky ja työllisyys -tavoitteen osalta | - |

5) EY:n perustamissopimuksen 299 artiklan 2 kohdassa tarkoitetut syrjäisimmät alueet, jotka saavat tukea liitteessä II olevassa 20 kohdassa säädetyn kyseisten alueiden lisämäärärahan perusteella. | Espanja, Ranska ja Portugali | 50 % | - |

6) EY:n perustamissopimuksen 299 artiklan 2 kohdassa tarkoitetut syrjäisimmät alueet. | Espanja, Ranska ja Portugali | 85 % lähentymistavoitteen sekä alueellinen kilpailukyky ja työllisyys -tavoitteen osalta | - |

”[pic][pic][pic]

[1] EUVL L 210, 31.7.2006, s. 25.

[2] EUVL L 157, 21.6.2005, s. 11.

[3] EUVL L 157, 21.6.2005, s. 203.

[4] EUVL L 157, 21.6.2005, s. 11.

[5] EUVL L 157, 21.6.2005, s. 203.

[6] EUVL L 210, 31.7.2006, s. 25.